ddrg/super_eurlex huggingface dataset:
Oficialusis leidinys L 148 , 30/06/1995 p. 0003 - 0003



Tarybos Reglamentas (EB) Nr. 1528/95 1995 m. birželio 29 d. iš dalies keičiantis Reglamentą (EEB) 1766/92 dėl bendro grūdų rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 42 ir 43 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi dėl daugiašalių prekybos derybų Urugvajaus raunde nustatyto pastovaus importo mokesčio, pakeičiančio kintamąjį mokestį, tikslinė kaina nebevaidina svarbaus vaidmens; kadangi dėl šios priežasties ji turėtų būti panaikinta; kadangi 1992 m. birželio 30 d. Tarybos reglamentas (EEB) Nr. 1766/92 dėl bendro grūdų rinkos organizavimo [4] turėtų būti iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1766/92 3 straipsnio 1 dalis išbraukiama. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1995–1996 prekybos metų. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1995 m. birželio 29 d. Tarybos vardu Pirmininkas J. Barrot [1] OL C 99, 1995 7 21, p.1. [2] OL C 151, 1995 6 19. [3] OL C 155, 1995 6 21, p. 21. [4] OL L 181, 1992 7 1, p. 21. Reglamentas su paskutiniais pakeitimais, padarytais Reglamentu (EB) Nr. 3290/94 (OL L 349, 1994 12 31, p. 105). --------------------------------------------------
Oficialusis leidinys L 242 , 11/10/1995 p. 0001 - 0001



Komisijos reglamentas (EB) Nr. 2370/95 1995 m. spalio 10 d. iš dalies pakeičiantis Reglamentą (EB) Nr. 2280/95 dėl grūdų, kaip pagalbos maisto produktais, tiekimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1986 m. gruodžio 22 d. Tarybos reglamentą (EEB) Nr. 3972/86 dėl pagalbos maisto produktais politikos ir pagalbos maisto produktais valdymo [1] su paskutiniais pakeitimais, padarytais Reglamentu (EEB) Nr. 1930/90 [2], ypač į jo 6 straipsnio 1 dalies c punktą, kadangi Komisijos reglamentas (EB) Nr. 2280/95 [3] paskelbė konkursą patiekti 20274 tonų grūdų pagalbos maisto produktais; kadangi kai kurios to Reglamento I priede nurodytos sąlygos turėtų būti pakeistos, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2280/95 I priedo vietoj 10 punkto prie B partijos įrašoma: "10. 10. Pakuotė ir ženklinimas (8) (9) (11): Žr. OL C 114, 1991 4 29, p. 1 (II.A.(2) ir II.A. (3)) ženklinimas anglų kalba Į maišus sudedama prieš išsiunčiant" . 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. spalio 10 d. Komisijos vardu Franz Fischler Komisijos narys [1] OL L 370, 1986 12 30, p. 1. [2] OL L 174, 1990 7 7, p. 6. [3] OL L 232, 1995 9 29, p. 10. --------------------------------------------------
Oficialusis leidinys L 130 , 31/05/1996 p. 0005 - 0005



Komisijos reglamentas (EB) Nr. 957/96 1996 m. gegužės 30 d. iš dalies keičiantis Reglamentą (EB) Nr. 773/96, nustatantį specialias priemones, nukrypstančias nuo Reglamentų (EEB) Nr. 3665/87, (EEB) Nr. 3719/88 ir (EEB) Nr. 1964/82 galvijienos sektoriuje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 894/96 [2], ypač jo 13 straipsnio 12 dalį, kadangi Komisijos reglamentas (EB) Nr. 773/96 [3] nustato specialias priemones, skirtas sureguliuoti tam tikrus eksporto sandorius atsižvelgiant į tam tikrų trečiųjų šalių patvirtintas priemones, skirtas apsisaugoti nuo galvijų spongiforminės encefalopatijos; kadangi pagal Reglamento (EB) Nr. 773/96 5 straipsnio 1 dalį terminas, per kurį produktai turi būti išvežti iš Bendrijos muitų teritorijos, pratęstas nuo 60 iki 120 dienų; kadangi pagal to Reglamento 5 straipsnio 2 dalį terminas, per kurį prekėms laisvojoje zonoje ar laisvajame sandėlyje gali būti taikomos mokesčių atidėjimo nuostatos, yra 60 dienų; kadangi šie terminai pasirodė esą per trumpi, kad operatoriai rastų kitas šių produktų realizavimo rinkas; kadangi dėl to jie turėtų būti pratęsti atitinkamai iki 150 ir 120 dienų; kadangi šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 773/96 iš dalies keičiamas taip: 1) 5 straipsnio 1 dalyje terminas "120 dienų" pakeičiamas terminu "150 dienų"; 2) 5 straipsnio 2 dalyje terminas "60 dienų" pakeičiamas terminu "120 dienų". 2 straipsnis Šis Reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 1996 m. gegužės 30 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. gegužės 30 d. Komisijos vardu Franz Fischler Komisijos narys [1] OL L 148, 1968 6 28, p. 24. [2] OL L 125, 1996 5 23, p. 1. [3] OL L 104, 1996 4 27, p. 19. --------------------------------------------------
Oficialusis leidinys L 130 , 31/05/1996 p. 0006 - 0006



Komisijos reglamentas (EB) Nr. 958/96 1996 m. gegužės 30 d. iš dalies keičiantis Reglamentą (EB) Nr. 1431/94, nustatantį išsamias importo priemonių, numatytų Tarybos reglamente (EB) Nr. 774/94, taikymo paukštienos sektoriuje taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1994 m. kovo 29 d. Tarybos reglamentą (EB) Nr. 774/94, atidarantį tam tikras Bendrijos tarifines aukštos kokybės jautienos, taip pat kiaulienos, paukštienos, kviečių ir meslino bei sėlenų, išsijų bei kitų liekanų kvotas bei numatantį tokių kvotų administravimą su pakeitimais, padarytais Komisijos reglamentu (EB) Nr. 2198/95 [1], ypač į jo 7 straipsnį, atsižvelgdama į 1994 m. gruodžio 22 d. Tarybos reglamentą (EB) Nr. 3290/94 dėl žemės ūkio sektoriuje reikalingų pritaikomųjų pastabų ir pereinamojo laikotarpio priemonių, kad būtų įgyvendinti daugiašalių derybų dėl prekybos Urugvajaus raundesudaryti susitarimai [2], ypač į jo 3 straipsnio 1 dalį, kadangi Komisijos reglamente (EB) Nr. 1431/94 [3] su paskutiniais pakeitimais, padarytais Reglamentu (EB) Nr. 2916/95 [4], nustatytos išsamios Reglamentu (EB) Nr. 774/94 numatytos importo priemonių taikymo paukštienos sektoriuje taisyklės; kadangi siekiant užkirsti kelią spekuliacijai ir atsižvelgiant į įgytą patirtį, ypač dėl didelio pareiškėjų skaičiaus, reikia iš dalies pakeisti galimybės pasinaudoti priemonėmis sąlygas, kad ja negalėtų naudotis ūkio subjektai, neketinantys naudoti licencijų savo poreikiams; kadangi dėl licencijų galiojimo trukmės importuotojai gali pateikti savo paraiškas per pirmąsias dešimt kiekvieno ketvirčio dienų; kadangi Paukštienos ir kiaušinių vadybos komitetas per jo pirmininko nustatytą laikotarpį nepareiškė savo nuomonės, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1431/94 iš dalies keičiamas taip: 1) 3 straipsnio a punktas pakeičiamas taip: "a) pateikiantieji paraiškas importo licencijai gauti turi būti fiziniai arba juridiniai asmenys, kurie paraiškų pateikimo metu valstybių narių kompetentingoms institucijoms gali įrodyti, kad kiekvienais iš dvejų ankstesnių kalendorinių metų jie importavo ne mažiau kaip po 100 tonų (produkto masė) produktų, klasifikuojamų pagal KN 0207, 160231, 160232 arba 160239 kodus. Tačiau nei mažmeninės prekybos įmonėms, nei restoranams, parduodantiems savo produktus galutiniam vartotojui, šios sistemos lengvatos netaikomos."; 2) 4 straipsnio 1 dalies pirmoji pastraipa pakeičiama taip: "Paraiškas licencijai gauti galima pateikti tik per kiekvieno 2 straipsnyje nurodyto laikotarpio pirmąsias 10 dienų." 2 straipsnis Šis reglamentas įsigalioja 1996 m. birželio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. gegužės 30 d. Tarybos vardu Franz Fischler Komisijos narys [1] OL L 91, 1994 4 8, p. 1. [2] OL L 221, 1995 9 19, p. 3. [3] OL L 349, 1994 12 31, p. 105. [4] OL L 156, 1994 6 23, p. 9. --------------------------------------------------
Oficialusis leidinys L 277 , 30/10/1996 p. 0012 - 0012



Komisijos Reglamentas (EB) Nr. 2068/96 1996 m. spalio 29 d. iš dalies keičiantis Reglamentus (EB) Nr. 1432/94 ir (EB) Nr. 1486/95, nustatančius išsamias tam tikrų kiaulienos tarifinių kvotų taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 3290/94 [2], ypač į jo 22 straipsnį, kadangi tarifinės kvotos buvo nustatytos tam tikriems kiaulienos produktams pagal 1994 m. birželio 22 d. Komisijos reglamentą (EB) Nr. 1432/94, nustatantį išsamias importo priemonių, numatytų Tarybos reglamente (EB) Nr. 774/94, atidarančiame tam tikras Bendrijos tarifines kiaulienos ir tam tikrų žemės ūkio produktų kvotas ir numatančiame jų administravimą, taikymo kiaulienos sektoriuje taisykles [3], su pakeitimais, padarytais Reglamentu (EB) Nr. 1593/95 [4], ir pagal 1995 m. birželio 28 d. Komisijos reglamentą (EB) Nr. 1486/95, atidarantį tam tikras tarifines kvotas kiaulienos sektoriuje ir numatantį jų administravimą [5], su pakeitimais, padarytais Reglamentu (EB) Nr. 1176/96 [6]; kadangi, siekiant palengvinti Europos bendrijos ir trečiųjų šalių tarpusavio prekybą, turėtų būti sudaryta galimybė kiaulienos produktus importuoti neįsipareigojant importuoti iš kilmės šalies, kuri, nepaisant to, turi būti paminėta importo licencijos 8 skiltyje dėl statistinių priežasčių; kadangi šios nuostatos turėtų būti taikomos importo licencijoms, kurių galiojimo terminas dar nėra pasibaigęs ir kurios nebuvo naudojamos arba buvo naudojamos tik iš dalies; kadangi šiame reglamente numatytos priemonės atitinka Kiaulienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1432/94 3 straipsnio c punktas pakeičiamas taip: "c) Licencijos paraiškų ir licencijų 8 skiltyje nurodoma kilmės šalis." 2 straipsnis Reglamento (EB) Nr. 1486/95 4 straipsnio c punktas pakeičiamas taip: "c) Licencijos paraiškų ir licencijų 8 skiltyje nurodoma kilmės šalis." 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas taikomas licencijoms, kurių galiojimo terminas dar nepasibaigęs ir kurios nebuvo naudojamos arba buvo naudojamos tik iš dalies. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. spalio 29 d. Komisijos vardu Franz Fischler Komisijos narys [1] OL L 282, 1975 11 1, p. 1. [2] OL L 349, 1994 12 31, p. 105. [3] OL L 156, 1994 6 23, p. 14. [4] OL L 150, 1995 7 1, p. 94. [5] OL L 145, 1995 6 29, p. 58. [6] OL L 155, 1996 6 28, p. 26. --------------------------------------------------
Oficialusis leidinys L 335 , 24/12/1996 p. 0009 - 0009



Tarybos Reglamentas (EB) Nr. 2469/96 1996 m. gruodžio 16 d. iš dalies keičiantis Reglamento (EEB) Nr. 3911/92 dėl kultūros vertybių eksporto priedą EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi dėl Bendrijos skirtingų meninių tradicijų akvarele, guašu ir pastele tapyti paveikslai kartais laikomi tapyba, o kartais piešiniais; kadangi Reglamento Nr. 3911/92 [4] priedo 4 kategorijai priskiriami piešiniai, sukurti tik ranka bet kuria kūrimo priemone ir panaudojus bet kokią medžiagą, o 3 kategorijai priskiriami piešiniai ir paveikslai, sukurti tik ranka bet kuria kūrimo priemone ir panaudojus bet kokią medžiagą; kadangi finansinės ribinės vertės, kurios taikomos šioms dviem kategorijoms, yra skirtingos; kadangi dėl to valstybių narių vidaus rinkoje gali kilti sunkumų dėl skirtingo akvarele, guašu ir pastele tapytų paveikslų traktavimo priklausomai nuo to, kurioje valstybėje narėje jie yra; kadangi šiam reglamentui taikyti būtina nuspręsti kuriai kategorijai jie priskiriami, kad Bendrijoje būtų taikomos tos pačios finansinės ribinės vertės; kadangi patirtis rodo, jog akvarele, guašu ir pastele nutapyti paveikslai dažniausiai parduodami aukštesne kaina nei piešiniai ir kur kas žemesne kaina nei paveikslai, nutapyti aliejumi ar tempera; kadangi dėl to tikslinga akvarele, guašu ir pastele nutapytus paveikslus priskirti naujai atskirai kategorijai, kurios ribinė vertė yra 30000 ekiu ir užtikrintų, kad išvežamiems reikšmingesniems darbams būtų reikalaujama eksporto licencijos, tuo pačiu pernelyg neapkraunant administraciniu darbu licencijas išduodančias institucijas, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 3911/92 priedas iš dalies keičiamas ir papildomas taip: 1. A dalyje: a) 3 punktas keičiamas taip: "3. Piešiniai ir paveikslai, išskyrus tuos, kurie priskirti 3A arba 4 kategorijai, sukurti tik ranka bet kuriomis kūrimo priemonėmis ir ant bet kokios medžiagos (1)"; b) įrašomas šis punktas: "3A. Akvarele, guašu ir pastele tik ranka ant bet kokios medžiagos nutapyti paveikslai (1)"; c) 4 punktas keičiamas taip: "4. Mozaikos, sukurtos panaudojus bet kokią medžiagą ir tik ranka, išskyrus tas, kurios priskirtos 1 arba 2 kategorijai, ir piešiniai, sukurti bet kuriomis kūrimo priemonėmis tik ranka ir ant bet kokios medžiagos (1)". 2. B dalyje įrašoma ši kategorija: "30000 - 3A. (Akvarele, guašu ir pastele nutapyti paveikslai)". 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis pradedamas taikyti praėjus šešiems mėnesiams po jo paskelbimo dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. gruodžio 16 d. Tarybos vardu Pirmininkas D. Higgins [1] OL C 6, 1996 1 11, p. 14. [2] OL C 166, 1996 6 10, p. 39. [3] OL C 97, 1996 4 1, p. 28. [4] OL L 395, 1992 12 31, p. 1. --------------------------------------------------
Oficialusis leidinys L 277 , 30/10/1996 p. 0004 - 0004



Komisijos reglamentas (EB) Nr. 2063/96 1996 m. spalio 14 d. iš dalies keičiantis Reglamentą (EEB) Nr. 1180/77 dėl tam tikrų Turkijos kilmės produktų importo į Bendriją EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], ypač į jo 13 straipsnio 1 dalį, kadangi 1997 m. gegužės 17 d. EEB–Turkijos Asociacijos tarybos Sprendime Nr. 1/77 dėl naujų nuolaidų, taikytinų į Bendriją įvežamiems Turkijos žemės ūkio produktams nustatyta, kad jeigu Turkija taikys specialų eksporto mokestį į Bendriją importuojamam alyvų aliejui, klasifikuojamam KN pozicijose 15091010, 15091090 ir 15100010, tokiam aliejui taikomą mokestį reikia sumažinti nustatytu išlyginamuoju mokesčiu, kuris lygus 0,7245 ekiu 100 kilogramų ir specialaus mokesčio suma; kadangi šis sumažinimas buvo nustatytas siekiant užtikrinti, kad nebūtų viršyta 10,88 ekiu už 100 kilogramų suma, taikant minėto sprendimo 2 straipsnyje numatytą sumažinimą ir 10,88 ekiu už 100 kilogramų suma, taikant papildomą sumą, numatytą to paties sprendimo IV priede; kadangi Sprendimas Nr. 1/77 buvo įgyvendintas Reglamentu (EEB) Nr. 1180/77 [2]; kadangi Susitariančiosios Šalys susitarime, sudarytame pasikeičiant laiškais nusprendė, kad nuo 1994 m. sausio 1 d. iki 1995 m. sausio 31 d. taikytina papildoma suma turi būti 10,88 ekiu už 100 kilogramų, o nuo 1995 m. vasario 1 d. – 13,14 ekiu už 100 kilogramų; kadangi reikėtų atitinkamai iš dalies pakeisti Reglamentą (EEB) Nr. 1180/77, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1180/77 9 straipsnio 1 dalies b punktas pakeičiamas taip: "b) suma, lygi specialiam mokesčiui, kurį Turkija taiko pirmiau nurodyto aliejaus eksportui, tačiau ne daugiau kaip 10,88 ekiu už 100 kilogramų per laikotarpį nuo 1994 m. sausio 1 d. iki 1995 m. sausio 31 d. ir ne daugiau kaip 13,14 ekiu už 100 kilogramų per laikotarpį, kuris prasideda nuo 1995 m. vasario 1 d., minėtąsias sumas atitinkamai padidinant 10,88 ekiu už 100 kilogramų pirmajam laikotarpiui ir 13,14 ekiu už 100 kilogramų – antrajam laikotarpiui." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1996 m. spalio 14 d. Tarybos vardu Pirmininkas R. Quinn [1] OL L 387, 1992 12 31, p. 1. Reglamentas su paskutiniais pakeitimais, padarytais Reglamentu (EB) Nr. 150/95 (OL L 22, 1995 1 31, p. 1). [2] OL L 142, 1977 6 9, p. 10. Reglamentas su paskutiniais pakeitimais padarytais Reglamentu (EEB) Nr. 1902/92 (OL L 192, 1992 7 11, p. 3). --------------------------------------------------
Oficialusis leidinys L 325 , 14/12/1996 p. 0005 - 0005



Komisijos reglamentas (EB) 2375/96 1996 m. gruodžio 13 d. iš dalies keičiantis Reglamentą (EB) Nr. 3223/94 dėl išsamių vaisių ir daržovių importo tvarkos taikymo taisyklių EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 1363/95 [2], ir ypač į jo 23 straipsnio 2 dalį, kadangi Komisijos reglamentu Nr. 3223/94 [3] su paskutiniais pakeitimais, padarytais Reglamentu (EB) Nr. 1890/96 [4], nustatytos išsamios susitarimų dėl vaisių ir daržovių importo taikymo taisyklės; kadangi Reglamento (EB) Nr. 3223/94 4 straipsnio 4 dalyje numatyta, kad standartinė importo vertė nebetaikoma, jei septynias dienas iš eilės Komisijai nepranešama apie vidutinę tipinę kainą; kadangi tuo atveju, kai pagal tas nuostatas konkrečiam produktui netaikoma standartinė importo vertė, turėtų būti priimta nuostata, kad tam produktui taikytina standartinė importo vertė būtų lygi paskutinei galiojančiai vidutinei standartinei vertei; be to, kadangi turėtų būti aiškiai pasakyta, kad paskutinė vienetinė vertė, kaip apibrėžta 1993 m. liepos 2 d. Komisijos reglamento (EEB) Nr. 2454/93, nustatančio Tarybos reglamento (EEB) Nr. 2913/92, nustatančio Bendrijos muitinės kodeksą [5], su paskutiniais pakeitimais, padarytais Reglamentu (EB) Nr. 2153/96 [6], įgyvendinimo nuostatas, 173–176 straipsniuose, turi būti taikoma tik kiekvieno taikymo laikotarpio, nurodyto to reglamento priede, pradžioje; kadangi šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 3223/94 4 straipsnio 4 ir 5 dalys keičiamos taip: "4. Priedo A dalyje nurodytais laikotarpiais standartinė importo vertė taikoma tol, kol ji nepasikeičia. Tačiau ji nebetaikoma, kai iš eilės septynias realizavimo dienas Komisijai nepranešama apie vidutinę tipinę kainą. Jei pagal pirmosios pastraipos nuostatą konkrečiam produktui netaikoma standartinė importo vertė, jam taikytina standartinė importo vertė turi būti lygi paskutinei vidutinei standartinei importo vertei. 5. Nepaisant šio straipsnio 1 dalies, tuo atveju, kai neįmanoma apskaičiuoti standartinės importo vertės, nuo pat pirmosios priedo A dalyje nustatytų laikotarpių dienos produktui yra taikoma standartinė importo vertė, lygi paskutinei tam produktui taikomai vienetinei vertei, kaip apibrėžta Reglamento (EEB) Nr. 2454/93 173–176 straipsniuose." 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. gruodžio 13 d. Komisijos vardu Franz Fischler Komisijos narys [1] OL L 118, 1972 5 20, p. 1. [2] OL L 132, 1995 6 16, p. 8. [3] OL L 337, 1994 12 24, p. 66. [4] OL L 249, 1996 10 1, p. 29. [5] OL L 253, 1993 10 11, p. 1. [6] OL L 289, 1996 11 12, p. 1. --------------------------------------------------
Oficialusis leidinys L 327 , 18/12/1996 p. 0011 - 0012



Komisijos reglamentas (EB) Nr. 2400/96 1996 m. gruodžio 17 d. dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1], ypač į jo 6 straipsnio 3 ir 4 dalis, kadangi pagal Reglamento (EEB) Nr. 2081/92 5 straipsnį valstybės narės Komisijai perdavė paraiškas dėl tam tikrų pavadinimų įregistravimo geografinėmis nuorodomis ar kilmės vietos nuorodomis; kadangi pagal minėto reglamento 6 straipsnio 1 dalį buvo nustatyta, kad šios paraiškos atitinka minėtą reglamentą visų pirma dėl to, kad jose pateikta visa minėto reglamento 4 straipsnyje numatyta informacija; kadangi šiuos pavadinimus [2] išspausdinus Europos Bendrijų oficialiajame leidinyje Komisija negavo nė vieno pagal reglamento 7 straipsnį pateikto protesto; kadangi dėl to šiuos pavadinimus galima įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu juos saugoti visoje Bendrijoje kaip geografines nuorodas ar kilmės vietos nuorodas, PRIĖMĖ ŠĮ REGLAMENTĄ: 1 straipsnis Šio dokumento priede išvardyti pavadinimai į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" įrašomi kaip saugomos geografinės nuorodos (SGN) arba saugomos kilmės vietos nuodoros (SKVN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1996 m. gruodžio 17 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL C 130, 1996 5 3, p. 7, 9 ir 10. -------------------------------------------------- PRIEDAS EB SUTARTIES II PRIEDE IŠVARDYTI ŽMONĖMS VARTOTI SKIRTI PRODUKTAI Šviežia mėsa ir subproduktai: ISPANIJA: - Ternera Gallega (SGN) Mėsos pagrindo gaminiai: PORTUGALIJA: - Presunto de Barrancos (SKGN) Vaisiai, daržovės ir grūdai: ISPANIJA: - Berenjena de Almagro (SGN) DANIJA: - Lammefjordsgulerod (SGN) --------------------------------------------------